Қазақстанның 16 өңірінде бала құқығы жөніндегі омбудсмен тағайындалды
DATE: 15:11, 19 Қыркүйек 2022 | GMT +5
TITLE: Қазақстанның 16 өңірінде бала құқығы жөніндегі омбудсмен тағайындалды
URL: https://kaz.inform.kz/news/kazakstannyn-16-onirinde-bala-kukygy-zhonindegi-ombudsmen-tagayyndaldy_a3980594/
META: DATE: 15:11, 19 Қыркүйек 2022 | GMT +5
TOTAL WORDS: 204
AUTHOR(S):
TEXT: Енді баланың құқықтары мен мүдделері бұзылған жағдайда атааналар, балалар және басқа да кез келген азаматтар өз аймағындағы уәкілдің көмегіне жүгіне алады. Кандидаттар облыс пен республикалық маңызы бар қала әкімдерінің шешімімен тағайындалады. Бала құқықтары жөніндегі уәкіл баланың құқықтары мен заңды мүдделерінің бұзылуы туралы өтініштерді, жергілікті атқарушы органдардың және өзге де ұйымдардың әрекеттеріне немесе әрекетсіздігіне қатысты шағымдарды қарайды. Олар сондай-ақ балаларды қорғау саласындағы мәселелерді шешуге арналған заң жобаларын ілгерілетуге қатысады. Сонымен қатар бала құқықтары жөніндегі омбудсмендер балаларға арналған ұйымдарға кедергісіз кіре алады. Сондай-ақ олар қоғамдық негізде жұмыс істейді. «Нұр-Сұлтан және Шымкент қалаларында, сондай-ақ Маңғыстау, Түркістан, Ақтөбе, Шығыс Қазақстан, Қостанай, Батыс Қазақстан, Жетісу, Жамбыл, Павлодар, Қарағанды, Солтүстік Қазақстан, Ақмола, Абай, Алматы облыстарында балалардың құқықтарын қорғау жөніндегі уәкілдер тағайындалды. Ал қалған 4 облыста кандидаттар тізімі әлі қаралып жатыр. Біз комитет өкілдері ретінде балалардың құқықтарын қорғау жөніндегі уәкілдермен белсенді жұмыс істейміз», - деді Оқу-ағарту министрлігі бала құқығын қорғау комитеті төрағасының орынбасары Элина Паули. БАЛА ҚҰҚЫҚТАРЫ ЖӨНІНДЕГІ УӘКІЛДЕРДІҢ ТІЗІМІ:. 1. Бимендина Әсима Темкенқызы. 2. Болатбаева Тілектес Аманқосқызы. 3. Вероцкая Гүлжан Ералықызы. 4. Еділ Қонайұлы. 5. Аманқұлова Арайлым Жұмағалиқызы. 7. Өтебалиева Шаттық Саматқызы. 8. Сисекенова Райхан Маратқызы. 9. Бағжанов Дәурен Оралұлы. 10. Жазықбаева Жаннета Қанайқызы. 12. Сұрағанова Сәуле Қуандыққызы. 14. Асаинова Әсем Әнуарбекқызы. 15. Есімбекова Айгүл Қанатқызы. 16. Жүнісова Эльзира Әуесханқызы
